২০২৩ ক্রিকেট বিশ্বকাপ চূড়ান্ত বাছাই

২০২৩ ক্রিকেট বিশ্বকাপ চূড়ান্ত বাছাই ছিল একটি আন্তর্জাতিক ক্রিকেট প্রতিযোগিতা যেটি ক্রিকেট বিশ্বকাপ বাছাইপর্বের ১২শ আসর হিসেবে ২০২৩ সালের জুন ও জুলাই মাসে জিম্বাবুয়েতে অনুষ্ঠিত হয়। ২০২৩ ক্রিকেট বিশ্বকাপে খেলার যোগ্যতা অর্জনকারী শেষ দুটি দল নির্ধারণের লক্ষ্যে এ টুর্নামেন্টটি আয়োজিত হয়।

২০১৮ সালে অনুষ্ঠিত টুর্নামেন্টের পূর্ববর্তী আসর জিম্বাবুয়েতে আয়োজিত হয়েছিল। ২০২০ সালের জুলাই মাসে এ আসরটিও আয়োজনের আকাঙ্ক্ষা প্রকাশ করে জিম্বাবুয়ে। টুর্নামেন্ট আয়োজনের দায়িত্ব জিম্বাবুয়েকে প্রদান করার কথা ২০২০ সালের ডিসেম্বর মাসে নিশ্চিত করা হয়।

টুর্নামেন্টের ফাইনালে উত্তীর্ণ হওয়ার পাশাপাশি মূল বিশ্বকাপে খেলার যোগ্যতা অর্জন করে শ্রীলঙ্কা ও নেদারল্যান্ডস। ফাইনালে নেদারল্যান্ডসকে ১২৮ রানে পরাজিত করে বিজয়ী হয় শ্রীলঙ্কা।

দল ও যোগ্যতা

টুর্নামেন্টে অংশগ্রহণ করে দশটি দল: ২০২০–২০২৩ আইসিসি ক্রিকেট বিশ্বকাপ সুপার লিগের পয়েন্ট তালিকার শেষ পাঁচটি দল, ২০১৯–২০২৩ আইসিসি ক্রিকেট বিশ্বকাপ লিগ ২-এর পয়েন্ট তালিকার সেরা তিনটি দল ও ২০২৩ আইসিসি ক্রিকেট বিশ্বকাপ চূড়ান্ত বাছাই প্লেঅফের পয়েন্ট তালিকার সেরা দুটি দল। টুর্নামেন্টের প্রতিটি ম্যাচ একদিনের আন্তর্জাতিক (ওডিআই) হিসেবে খেলা হয়।

টুর্নামেন্টে প্রথমবারের মত সুপার সিক্স পর্ব থেকে ম্যাচসমূহে আম্পায়ার সিদ্ধান্ত পর্যালোচনা পদ্ধতি (ডিআরএস) ব্যবহৃত হবে বলে ২০২৩ সালের মে মাসে ঘোষণা দেয় আন্তর্জাতিক ক্রিকেট কাউন্সিল।

মাঠ
বুলাওয়ায়ো ও হারারের মোট চারটি মাঠে টুর্নামেন্টের ম্যাচসমূহ অনুষ্ঠিত হয়।

দলীয় সদস্য
টুর্নামেন্টের জন্য নিম্নলিখিত দলসমূহ ঘোষণা করা হয়:

২০২৩ সালের ৮ জুন ওয়েস্ট ইন্ডিজ দলে গুডাকেশ মোতির পরিবর্তে জনসন চার্লসকে অন্তর্ভুক্ত করা হয়। টুর্নামেন্ট চলাকালে দিলশান মদুশঙ্কা, দুনিথ ভেল্লালাগে ও সহন আরচ্চিগেকে শ্রীলঙ্কা দলে রিজার্ভ খেলোয়াড় হিসেবে যোগ করা হয়। টুর্নামেন্টের সুপার সিক্স পর্বের আগে চোট পেয়ে জিম্বাবুয়ের ক্লাইভ মাদান্দে টুর্নামেন্টের বাকি অংশ থেকে ছিটকে গেলে তাঁর পরিবর্তে জিম্বাবুয়ে দলে নিয়াশা মায়াভোকে যোগ করা হয়। টুর্নামেন্ট চলাকালে ইয়্যানিক কারিয়া চোটের কারণে ওয়েস্ট ইন্ডিজ দল থেকে ছিটকে গেলে তাঁর পরিবর্তে কেভিন সিনক্লেয়ারকে ওয়েস্ট ইন্ডিজ দলে নেয়া হয়। টুর্নামেন্টের সুপার সিক্স পর্ব চলাকালে দুষ্মন্ত চামিরা চোটের কারণে শ্রীলঙ্কা দল থেকে ছিটকে যান, যে কারণে শ্রীলঙ্কা দলে দিলশান মদুশঙ্কাকে যোগ করা হয়। পরবর্তীতে চোটের কারণে লাহিরু কুমারাও শ্রীলঙ্কা দল থেকে ছিটকে গেলে সহন আরচ্চিগেকে শ্রীলঙ্কা দলে যোগ করা হয়।

প্রস্তুতিমূলক ম্যাচ
টুর্নামেন্ট শুরুর আগে অংশগ্রহণকারী প্রতিটি দল দুটি করে আনুষ্ঠানিক প্রস্তুতিমূলক ম্যাচে অংশগ্রহণ করে।

গ্রুপ পর্ব
২০২৩ সালের ২৩ মে টুর্নামেন্টের গ্রুপ পর্বের সূচি নিশ্চিত করা হয়।

গ্রুপ এ

পয়েন্ট তালিকা

সূচি

গ্রুপ বি

পয়েন্ট তালিকা

সূচি

প্লেঅফ

বন্ধনী

৭ম স্থান সেমিফাইনাল

৭ম স্থান নির্ধারণী

৯ম স্থান নির্ধারণী

সুপার সিক্স

পয়েন্ট তালিকা

সূচি

ফাইনাল

চূড়ান্ত অবস্থান

প্রতিযোগিতার সেরা একাদশ
২০২৩ সালের ১০ জুলাই আন্তর্জাতিক ক্রিকেট কাউন্সিল (আইসিসি) প্রতিযোগিতার সেরা একাদশ ঘোষণা করে।
  পাথুম নিশঙ্কা
  বিক্রমজিত সিং
  ব্র্যান্ডন ম্যাকমালেন
  শন উইলিয়ামস
  বাস দি লিডি
  সিকান্দার রাজা
  স্কট এডওয়ার্ডস (অধি.) (উই.)
  ওয়ানিন্দু হাসারাংগা দে সিলভা
  মহেশ তীক্ষণ
  ক্রিস সোল 
  রিচার্ড ন্‌গারাভা

তথ্যসূত্র

বহিঃসংযোগ
 ইএসপিএনক্রিকইনফোতে প্রস্তুতিমূলক ম্যাচসমূহের প্রধান পাতা 
 ইএসপিএনক্রিকইনফোতে টুর্নামেন্টের প্রধান পাতা 

২০২৩
বাছাইপর্ব
২০২৩-এ আন্তর্জাতিক ক্রিকেট প্রতিযোগিতা
জিম্বাবুয়েতে আন্তর্জাতিক ক্রিকেট প্রতিযোগিতা